**Elementi i kriteriji vrednovanja**

TEHNIČKA KULTURA 5

|  |  |  |
| --- | --- | --- |
| Usvojenostznanja | usmeno | nedovoljan (1): - od postavljenih 5 pitanja zna odgovor na manje od 2  ( Napomena: polovični odgovori se priznaju) |
| dovoljan (2): - znanje na nivou prepoznavanja - usvaja nove pojmove, ali ih ne zna primijeniti - od postavljenih 5 pitanja zna odgovor na  ukupno 2 |
| dobar (3): - prepoznaje, ali ne primjenjuje pojmove  - znanje primjenjuje s djelomičnim razumijevanjem - od postavljenih 5 pitanja zna odgovor na ukupno 3 |
| vrlo dobar (4): - prepoznaje, ali je u primjeni nesiguran - usvaja, razumije i primjenjuje većinu ključnih pojmova - od postavljenih 5 pitanja zna odgovor na 4 |
| odličan (5): - usvaja, razumije i primjenjuje sve ključne pojmove - primjenjuje naučena znanja i vještine u praksi - koristi stečena znanja u novim situacijama i na novim primjerima - zna odgovor na svih 5 pitanja |
| pisano(krajem svakog polugodišta) | nedovoljan (1): - 50 % |
| dovoljan (2): 50 - 60 % |
| dobar (3): 61 - 79 % |
| vrlo dobar (4): 80 - 90 % |
| odličan (5): 91 - 100 % |
| Vježbe i praktičan rad | vježbe ipraktični rad  | nedovoljan (1): - praktični uradak nema zadani oblik ili funkciju  - nedovršeni praktični rad  |
| dovoljan (2): - pokazuje slab interes za praktičan rad - slabo vodi bilješke o praktičnom radu |
| dobar (3): - rado sudjeluje u praktičnom radu - dobro vodi bilješke o praktičnom radu |
| vrlo dobar (4): - uočava i prepoznaje promjene tijekom rada - rješava zadatke postavljene uz praktični rad |
| odličan (5): - izrazito je kreativan u razradi novih ideja na osnovi obavljenog praktičnog rada - samoinicijativno se uključuje u rješavanje postavljenih problema |
| Napomena: Pri vrednovanju praktičnih radova učenici ponekad primjenjuju: 1.) samovrednovanje -kritički razmišljaju o svom radu na osnovu učiteljevih informacija o kriterijima kvalitete te procjenjuju ocjenu2.) vršnjačko vrednovanje - sve radove izlože i tada argumentirano procjenjuju uspješnost izrade i predlažu ocjenu |
| radni listići/radna bilježnica | - radne listiće učenici ispunjavaju nakon obrađene nastavne teme uz pomoć udžbenika (način ocjenjivanja: kao kod pisane provjere)- u radnim listićima učenici vode bilješke o odrađenim vježbama |
| Samostalnost i odgovornost | - pregled bilježnice ( način ocjenjivanja: ukoliko su u bilježnici sve obrađene teme i crteži – odličan, a za svaku temu ili tehnički crtež koji nedostaju ocjena ide niže) - pridržavanje mjera zaštite na radu- organizacija radnog mjesta i urednost- samostalnost i brzina- preciznost i rukovanje alatom i priborom- odgovoran odnos prema osobama i imovini- dodatna aktivnost, kao npr. izrada plakata, pomoć drugima i sl.- aktivnost na satu pri ponavljanju gradiva- nošenje pribora |

**Vrednovanje u Tehničkoj kulturi**podrazumijeva usklađenost vrednovanja s odgojno-obrazovnim ciljevima i ishodima kao i prilagodbu pristupa i metoda vrednovanja vrsti odgojno-obrazovnog ishoda. Vrednovanje ishoda sustavno je prikupljanje podataka u procesu učenja i poučavanja te obuhvaća praćenje, provjeravanje i ocjenjivanje učenika.

Odgojno-obrazovni ishodi okvir su za vrednovanje i ocjenjivanje, a svojom strukturom sadržavaju**spoznajnu, psihomotoričku i afektivnu** komponentu.

**Spoznajne komponente** – teorijska i činjenična znanja, razumijevanje i primjena; može ih se vrednovati tijekom izvođenja zadataka na nastavi i kao rezultate rada poput tehničkih crteža, rezultate ispitivanja svojstava i mjerenja mjernih veličina, tijekom učeničkog izvješćivanja, prezentiranja, obrazlaganja i objašnjavanja vlastitog rada.

**Psihomotoričke komponente** – umijeća i vještine, od imitacije i manipulacije do precizacije. Vrednuje se razina usvojenih vještina rukovanja priborom, alatima i strojevima, mjernim instrumentima i različitim tehničkim tvorevinama. Vrednuju se rezultati rada kao što su tehnički crteži, skice, tehnička dokumentacija, rezultati mjerenja i ispitivanja, tehničke tvorevine. Ocjenjuju se samo radovi i tvorevine koje učenik izradi u školi tijekom nastave.

**Afektivne komponente**– samostalnost i odgovornost, razina samostalnosti pri obavljanju zadataka. Vrednuje se savjesnost i redovitost u radu, preuzimanje odgovornosti prema svojemu radu, radnim zadatcima, sredstvima, drugim sudionicima i učitelju.

Vrednovanje se ostvaruje primjenom različitih metoda koje uključuju usmeno provjeravanje, vrednovanje grafičkih radova, laboratorijskih vježbi, izrađenih tehničkih tvorevina i prezentacija. Posebnost predmeta mogućnost je vrednovanja odgojno-obrazovnih ishoda u svim komponentama praktičnim radom pri čemu učitelj osmišljava elemente vrednovanja.Ocjenjivanje učenika treba biti usmjereno samo na ona znanja i vještine koje je učenik imao mogućnost uvježbati (predvježba). Prema navedenome u predmetu Tehnička kultura vrednujemo teorijska i činjenična znanja, vještine i pripadajuću samostalnost i odgovornost.

Na početku školske godine i prije usvajanja odgojno-obrazovnoga ishoda upoznajemo učenike s elementima praćenja i vrednovanja. Praćenje i informiranje učenika o njegovu napredovanju provodi se kontinuirano dijagnostički, **formativno i sumativno**. Napredovanje učenika pratimo pisanim bilješkama, a razinu usvojenosti odgojno-obrazovnih ishoda brojčanom ocjenom. Na kraju nastavne godine izražava se **zaključna ocjena**nastavnoga predmeta koja uključuje sve komponente. Kao numerički pokazatelj razine usvojenosti odgojno-obrazovnih ishoda definiranih kurikulumom zadržava se ljestvica školskih ocjena od pet stupnjeva. Kao i dosad, zaključna se ocjena izriče riječju i brojkom (nedovoljan – 1, dovoljan – 2, dobar – 3, vrlo dobar – 4, odličan – 5). Zaključivanje ocjene je javno, na zadnjem satu nastavne godine (zaključna ocjena ne mora biti aritmetička sredina).